**George Walker** (1803–1879) var en engelsk sjakkmester og forfatter.

Liv og virke
------------

Walker var sønn av en bokhandler i London. De to drev et musikkforlag sammen fram til farens død i 1847, deretter ble Walker aksjetrader på *London Stock Exchange*.

Etter Alexander McDonnells død, ble Walker i noen år regnet som Londons beste sjakkspiller. I 1839 var han i Paris og spilte en kort match mot Boncourt på Café de la Régence. Matchen endte med et 1:2-tap for Walker. I 1845 spilte han to telegrafipartier på lag med Henry Thomas Buckle, William Davies Evans, George Perigal og William Josiah Tuckett mot Howard Staunton og Hugh Alexander Kennedy i Portsmouth. Londonlaget til Walker vant ett parti, mens ett endte med remis. I 1846 vant Walker en match i London mot Daniel Harrwitz (7:5).

Walker grunnla sjakklubbene *Westminster Chess Club* i 1831 og *St. George’s Chess Club* i 1843. Fra 1835 til 1873 hadde Walker en sjakkspalte i søndagsavisa *Bell’s Life*. Han brukte denne spalten til å propagere for sjakkturneringen i London 1851, verdens første internasjonale sjakkturnering. I perioden 1837–1838 ga han ut det første engelske sjakktidsskriftet, *The Philidorian*.

Walker var venn av Louis-Charles Mahé de La Bourdonnais og William Davies Evans, og støttet dem finansielt.

Walkers *Chess Studies* (London, 1844) inneholder over 1000 partier fra perioden 1780 til 1844, og var tidens mest omfangsrike samling sjakkpartier. Howard Staunton kritiserte samlingen for det han mente var brudd på opphavsretter.

Over 80 av Walkers sjakk-komposisjoner er kjent, nesten alle har bakgrunn i praktisk spill. Sluttspillstudiene hans var viktige bidrag til utviklingen av sluttspillteorien.

 **George Walker**  
*A New Treatise on the Game of Chess, 1832*
 Matt i fem trekk

  
  
  

**Løsning:**  
  

**1. Td4-d8+ Tf8xd8**  

**2. Da5xd8+ Ka8-b7**  

**3. Ta4-b4+ Kb7-c6**  

**4. Tb4-b6+ Kc6-c5**  

**5. Dd8-d4** matt

Verk av George Walker
---------------------

* *The Celebrated Analysis of A D Philidor* (London, 1832)
* *The Art of Chess-Play: A New Treatise on the Game of Chess* (London, 1832)
* *A Selection of Games at Chess played by Philidor* (London, 1835)
* *Chess Made Easy* (London, 1836)
* *Chess Studies* (London, 1844)

Referanser
----------

1. 1 2   Social Networks and Archival Context, oppført som George Walker (chess player), SNAC Ark-ID w63b8bxg, besøkt 9. oktober 2017[Hentet fra Wikidata]
2. ↑  Jerry Spinrad: sjakkpartier Arkivert 28. mai 2008 hos Wayback Machine. vuse.vanderbilt.edu.
3. ↑  Jeremy Spinrad: The telegraph, the velocide, and the Bristol sloth (PDF-fil; 427 kB)
4. ↑  Chessmetrics Arkivert 2. april 2015 hos Wayback Machine.
5. ↑  Books and Writers – Chess Books 1749–1875 Arkivert 16. juni 2008 hos Wayback Machine.
6. ↑  Edward Winter: Copyright on chess games

Eksterne lenker
---------------

* (en) George Walker – chessgames.com Rediger på Wikidata

* (en) George Walker – 365Chess.com Rediger på Wikidata
* Noen sjakkproblemer av George Walker på *Schwalbe*, den tyske foreningen for problemsjakk
* 

|  |  |
| --- | --- |
| Wikisource | (en) Walker, George (1803-1879) (DNB00) – originaltekster fra den engelskspråklige Wikikilden |

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI
 |